કોમેડી કિંગ કપિલ શર્મા ડિસેમ્બરમાં પોતાના લાંબા સમયની પ્રેમિકા ગિન્ની સાથે સાત જન્મોના બંધનમાં બંધાવાના છે. કપિલે જાતે આ લગ્ન વિશે લોકોને જાણકારી આપી છે. કપિલના લગ્ન ખૂબ જ ભવ્ય રીતે થવાના છે. એક અંગ્રજી વેબસાઈટ મુજબ 12 ડિસેમ્બરના રોજ પંજાબના જલંધરમાં યોજાનાર આ લગ્નમાં ઘણા VIP મહેમાન શામેલ થશે અને આ લગ્નમાં કરોડો રૂપિયા પણ ખર્ચ થશે. હાલમાં કપિલ અને ગિન્ની બંનેના પરિવાર લગ્નની તૈયારીઓમાં લાગી ગયા છે. આ લગ્ન જલંધરના કબાના રિસોર્ટમાં થશે. જ્યાં 2 દિવસ સુધી લગ્નનું ફંક્શન ચાલશે. લગ્ન પહેલા અહીં જ મહેંદી, સંગીતનો પણ કાર્યક્રમ થશે અને ત્યારબાદ રિસેપ્શન થશે.